procesaur/Wiki.mk huggingface dataset:
Мојот човек Годфри (филм)

Мојот човек Годфри (англиски: ''My Man Godfrey'') е американски филм од 1936 година, во режија на Грегори Ла Кава, според сценариото на Мори Рискинд и Ерик Хеч. Главните улоги ги толкуваат: Вилијам Пауел, Керол Ломбард, Алис Бреди, Јуџин Палет, Алан Маубреј, Џин Диксон, Миша Ауер, Роберт Лајт и Греди Сатон. Филмската фотографија била дело на угледниот Тед Тецлаф, а музиката ја компонирал Чарлс Превин. Филмот бил номиниран за „Оскар“ во шест категории, меѓу кои и: најдобра главна машка улога (Пауел), најдобра женска улога (Ломбард), најдобра режија и најдобро сценарио. Овој филм се смета за една од најдобрите „screwball“ комедии на сите времиња и се одликува со суптилна и елегантна режија, со ефектни и духовири коментари на општествените конвенции, со прифилирани ликови, со повремени урнебесни дијалози и со успешна глума.
1 Содржина
Дејствието на филмот се случува во Њујорк, за време на Големата депресија. Една вечер, богатите сестри Ајрин (ја игра Ломбард) и Корнелија (ја игра Џ. Патрик), ќерки на богатиот Александер Булок (го игра Палет) ја посетуваат градската депонија за да пронајдат „заборавен човек“ кој им е потребен за да победат во забавата на која учествуваат богатите луѓе. Таму го наоѓаат скитникот Годфри (го игра Пауел) и откако победува, Ајрин се сожалува на него и го вработува како слуга во својот дом. Набргу, тој се покажува како паметен и културен човек, па двете сестри се вљубуваат во него. Меѓутоа, Корнелија открива дека Годфри го крие својот вистински идентитет - тој е син на богато семејство од Бостон кој поради несреќната љубов заминал да живее со скитниците. Кога Булок ќе објави дека банкротирал, Годфри му кажува дека тој ги купил неговите акции кои великодушно му ги враќа назад и така го спасува. Истовремено, тој дава оставка и го напушта семејството Булок, но во меѓувреме, на местото на депонијата, тој отворил ресторан во кој ги вработил скитниците. Тогаш, Ајрин оди во ресторанот и го повикува градоначалникот да ја венча со Годфри.
Хихирику - 5 години (филм)

„''Хихирику - 5 години''“ ― македонски телевизиски филм од 1984 година. Го режирал Миле Грозданоски, а сценариото го напишал Миле Попоски.
1 Улоги
Глумец, Улога
Владимир Ангеловски-Дади
Анче Џамбазова
Катерина Крстева
Ѓокица Лукаревски
Борис Мајсторов
Димче Мешковски
Гоце Тодоровски
Емин Унѓел
Стојна Костовска
Благоја Чоревски
Ванчо Петрушевски
Катерина Коцевска
Цветанка Трпкова
Црква „Св. Атанасиј“ - Сливје

Свети Атанасиj – главна и единствена црква во селото Сливје. Сместена е во крајниот северен дел од селото, на возвишение кое ѝ дава доминантна положба во однос на остатокот од селото.
1 Архитектура
Градбата на црквата има правоаголна основа со полукружна апсида на источната страна. Влезот е сместен на западната страна и над него има ниша со фреска во лоша состојба. На јужната страна има прозорец и уште една ниша со оштетена оштетена фреска. Објектот во целост е обоен во бела боја и е покриен со кров од ќерамиди.
Во дворот на црквата се сместени камбанаријата, помошен објект и селските гробишта. Камбанаријата има квадратна основа и се издига непосредно од десната страна пред влезот на црквата. Во нејзиниот горен дел, отворена е од сите страни. Изградена е од бетонски тули и е покриена со низок пирамидален лимен кров.
2 Галерија
3 Поврзано
* Сливје
* Преспанско-пелагониска епархија
* Прилепско архијерејско намесништво
* Долненско-секиречка парохија
Муса Џенепо

Муса Џенепо (роден на 15 јуни 1998 во Бамако) — малиски фудбалер, играч од средниот ред на Естеглал и на малиската репрезентација.
1 Клупска кариера
1.1 Рана кариера
Џенепо ја започнал својата кариера во екипата на Јилен Олимпик од Мали.
1.2 Стандард Лиеж
На 31 јануари 2017 година, Џенепо му се приклучи на белгискиот Стандард Лиеж со договор на заем со опција за откуп. Клубот ја активирал неговата откупна клаузула на 30 мај 2017 година, потпишувајќи постојан договор со играчот.
Своето деби за Стандард го направил во поразот со 4-0 од Клуб Бриж во белгиското првенство, на 27 август 2017 година.. Својот прв гол Џенепо го постигнал на 11 март 2018 година, во победата со 3-2 над Остенде на Верслујс Арена. На 17 март 2018 година, Џенепо играл влегувајќи како замена на местото на Мехди Карсела, во победата на Стандард над Генк со 1–0 по продолженија во финалето на Купот на Белгија, со што го освоил својот прв трофеј во кариерата.
1.3 Саутхемптон
На 13 јуни 2019 година, Џенепо потпишал четиригодишен договор со англискиот клуб од Премиер лигата, во трансфер за кој на Стандард му биле платени 14 милиони фунти. Тој го постигнал својот прв гол за ''светците'' на 24 август 2019 година, во победата со 2-0 над . Својот втор гол за клубот го постигнал во победата со 1-0 над Шефилд Јунајтед, погодок што бил избран за гол на месецот во Премиер лигата за септември 2019.
1.4 Естеглал
На 22 август 2025, Џенепо потпишал тригодишен договор со иранскиот клуб Естеглал.
2 Репрезентативна кариера
Џенепо бил младински репрезентативец на својата земја во селекцијата на Мали под 20 години, со која учествувал на Африканскиот куп на нации под 20 години 2017.
Својот прв повик во сениорскиот тим на Мали, Џенепо го добил на 3 октомври 2017 година. Своето деби го направил на 6 октомври во ремито без голови против Брегот на Слоновата Коска во квалификациите за Светското првенство 2018. На 23 март 2019 година, Џенепо постигнал гол против Јужен Судан во квалификациите за Африканскиот куп на нации 2019, во натпревар кој завршил со победа на Мали на домашен терен со 3-0.
Во јуни 2019 година, бил избран во составот на Мали да учествува на Африканскиот куп на нации 2019. Тој забележал три настапи без постигнат гол на турнирот, а неговата репрезентација била елиминирана во осминафиналето.
3 Клупска статистика
''Статистиката е ажурирана на 13 јануари 2020.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2017-2018, Стандард Лиеж, Д1, 10+7, 1+0, КБ, 5, 0, -, -, -, -, -, -, 22, 1
2018-2019, Д1, 32, 8, КБ, 0, 0, ЛШ+ЛЕ, 1+5, 0+3, СБ, 1, 0, 39, 11
Вкупно Стандард Лиеж 42+7 9+0 5 0 6 3 1 0 61 12
2019-2020, ПЛ, 13, 2, ФАКуп+ЛК, 0+1, 0+0, -, -, -, -, -, -, 14, 2
2020-2021, ПЛ, 27, 1, ФАКуп+ЛК, 3+1, 1+0, -, -, -, -, -, -, 31, 2
2021-2022, ПЛ, 8, 0, ФАКуп+ЛК, 0+2, 0+0, -, -, -, -, -, -, 10, 0
Вкупно во кариерата 62 11 6 0 6 3 1 0 75 14
4 Титули
4.0.1 Стандард Лиеж
*Куп на Белгија : 1
: 2017-2018
Наум Чакаров

Наум Чакаров, нарекуван Лондра (-) — македонски деец, учител, војвода и член на Охридското револуционерно началство на Македонската револуционерна организација.
1 Животопис
Чакаров е роден во градот Струга во 1869 година.
Завршил педагошки курс во Солунската машка гимназија, а четврти клас гимназија завршил во Битола. Потоа работел како учител во родниот град.
Во 1890 година заминал во Бугарија, каде започнал воена обука во бугарската војска, а одреден период работел и како учител во селата Сестримо и Живково.
Кон крајот на 1896 година се враќа повторно во Македонија, кога станал член на струшкиот комитет на ВМРО.
Есента 1901 година се вработил како учител во Охридската гимназија, додека следната година бил избран за секретар на околискиот комитет на ВМРО во Охрид.
Во 1903 година за време на Смилевскиот конгрес бил поставен како охридскиот реонски началник.
Истата година бил убиен во неразјаснети околности и е верувано дека било грешка. Убиството било извршено од четник на организацијата во близина на брегот на Охридското Езеро.
Шипокнички манастир

Шипокнички манастир (познат и како Манастир Свети Стефан) — манастир во југозападна Македонија, во близина на селото Шипокно.
1 Градби
Во склоп на манастирот влегуваат една црква, помошни објекти, конак и трпезарија.
1.1 Црква „Свети Стефан“
Црквата претставува пештерна црква, подигната уште во век.
1.2 Конаци
Манастирот добил свои конаци во 2012 година, кога истите биле и осветени. Во конаците има можност за сместување на 16 лица со заедничка кујна.
2 Галерија
Пиперазин

Пиперазинот е органско соединение кое се состои од шестчлен прстен кој содржи два азотни атоми на спротивни позиции во прстенот.
Пиперазините се широка класа на хемиски соединенија, од кои голем број имаат важни фармаколошки особини, и кои во својата структура го содржат пиперазинскиот прстен.
1 Потекло и именување
Пиперазинот го добил своето име поради сличноста во неговата хемиска структура со пиперидинот, кој е дел од структурата на пиперинот од црниот бибер (''Piper nigrum''). Сепак, пиперазините не се добиени од растенија од родот ''Piper''.
Дебора де Лука

Дебора Де Лука ( родена во 1980 година во Неапол, Италија ) е италијански диџеј и техно- продуцент.
1 Живот
Дебора Де Лука е родена во Неапол во областа Скампија, а исто така, своето детство го поминала таму. Како тинејџерка, таа се преселила во Модена, на северот на Италија, каде студирала модно творештво . Таа работела како келнерка некое време, а подоцна и како танчер во различни ноќни клубови пред да сфати дека правењето музика е нејзината вистинска страст.
Потоа, таа се вратила во Неапол и се запознала со диџејот и музички продуцент Џузепе Кенамо, кој ја поддржувал во нејзината кариера. Во март 2013 година, таа основала своја музичка етикета наречена Sola_mente Records.
Потоа, Де Лука танцувала во клубови и фестивали ширум светот.
2 Дискографија
* 2013 година: Шест месеци
* 2013 година: Парче од доц
* 2013: Друг простор
* 2013 година: Гласини
* 2014 година: Афритех
* 2015 година: Нина
* 2016 година: Сјае (со Џорџо Рускони )
* 2016 година: Компас (со Џорџо Рускони)
* 2016 година: Бела темна
* 2016 година: Вог (со Алесандро Спајани )
* 2017: реакција на ланец (со Џорџо Рускони)
2.1 Синглови
* 2011 година: Веландо
* 2011 година: Балеарски
* 2012 година: Гитара
* 2014 година: Здраво Букурешт
* 2014: На моја кожа
* 2014 година: Проновиас
* 2014 година: Спиење без тебе
* 2015 година: Нина
* 2015 година: Последен воз (со Џорџо Рускони )
* 2015 година: Музички парк (со Џорџо Рускони)
* 2016: Флуид (со Џорџо Рускони)
* 2016 година: Соба 3375
* 2016: Аргентина! и
* 2016 година: Длабоко во мене
* 2016 година: Бела заштитана
* 2016: Дај ми назад (со Дејвид Темеси )
* 2016 година: Бела темна
* 2016 година: Техно расположение
* 2017: Спектар (со Џорџо Рускони)
* 2019: Месечина после сонце
3 Интернет врски
** Deborah De Luca
* Deborah De Luca
4 Наводи
Стотиот чекор (филм)

„''Стотиот чекор''“ ― македонски телевизиски филм од 1968 година. Го режирал Благој Андреев, а сценариото го напишал Томе Арсовски.
1 Улоги
Глумец, Улога
Дарко Дамевски, д-р Мајски
Љупка Џундева
Цветанка Јакимовска
Драги Костовски
Илија Милчин
Јоханес Битер

Јоханес Битер (роден на 2 септември 1982 година во Олденбург) - ракометен голман на германскиот тим, кој игра за и германската репрезентација.
1 Клупска кариера
Битер ја започна својата сениорска кариера со СГ ВТБ Алтјерхен во 1999 година, пред да се пресели во Вилхелмсхајнер ХВ три години подоцна. По само една сезона во Вилхелмсхафен, тој потпиша со СЦ Магдебург во 2003 година, со кого го освои Купот на ЕХФ. По тој успех, Битер на крајот се пресели во ХСВ Хамбург летото 2007 година. Во 2016 година Битер се пресели од Хамбург во . Таму, тој го продолжи договорот за една година да остане со клубот до 30 јуни 2018 година.
2 Меѓународна кариера
Битер дебитираше за германската репрезентација на 4 јануари 2002 година во Балинген против Швајцарија. Тој е светски првак од 2007 година со Германија. Учествувал на германскиот тим кој заврши на 4-то место на Европското првенство во ракомет за мажи во 2008 година. Битер ја претставуваше Германија на Летните олимписки игри во 2008 година во Пекинг, Кина.
Долгаечка Река

Долгаечка Река — река во средишниот дел на Македонија и десна притока на Строшка Река.
1 Течение
Реката настанува од повеќе извори на крајните јужни обронци на планината Даутица. Нејзиното течение се спушта во Прилепското Поле, каде што поминува низ селото Долгаец, а потоа продолжува да тече кон исток до нејзиниот влив во Строшка Река.
2 Поврзано
* Даутица
* Долгаец
* Строшка Река
Зази во метрото (филм од 1960)

„Зази во метрото“ (француски: ''Zazie dans le metro'') - француски филм од 1960 година, во режија на Луј Мал (Louis Malle), заснован врз истоименото дело на францускиот писател Ремон Кено (Raymond Queneau). Главните улоги ги играат: Филип Ноаре (Philippe Noiret), Катрин Демонжо (Catherine Demongeot), Ибер Дешан (Hubert Deschamps) и Антоан Робло (Antoine Roblot).
1 Синопсис
Единаесетгодишното девојче од провинцијата, Зази (ја игра Демонжо), доаѓа во посета на својот вујко Габриел (го игра Ноаре) во Париз. Таа гори од желба да се вози со метрото, меѓутоа тоа не работи поради штрајкот на вработените. Девојчето за тоа ги обвинува возрасните и одлучува самата да си создаде забава поради која го принудува вујкото на бркотница низ Париз...
Црква „Успение на Пресвета Богородица“ - Маргари

Успение на Пресвета Богородица – главна и единствена селска црква во селото Маргари. Сместена е во близина на сретселото, на левата страна од патот кој води од соседното село Долгаец.
1 Историја
Црквата била изградена во 1810 година, а како нејзини ктитори се јавуваат папа Ристе и папа Мирче од Долгаец.
2 Архитектура
Градбата на црквата е еднокорабна со правоаголна основа и полукружна апсида украсена со пет слепи ниши на западната страна. Влезот на црквата се наоѓа на јужната страна, на која има три прозорци и една квадратна слепа ниша со впишан крст. Внатрешноста на црквата е живописана, а фрескописот бил изработен од зографот Јаков од Папрадиште.
Во дворот на црквата се сместени камбанаријата и селските гробишта. Камбанаријата се издига во продолжение на западната страна на црквата. Таа има квадратна основа и се состои од два дела. Горниот дел претставува примитивна дрвена конструкција во којашто е сместено ѕвоното.
3 Галерија
4 Поврзано
* Маргари
* Преспанско-пелагониска епархија
* Прилепско архијерејско намесништво
* Долненско-секиречка парохија
Горна џамија (Црнилиште)

Горна џамија — џамија во селото Црнилиште. Џамијата се наоѓа во западниот дел од селото, поточно во Горно маало.
1 Архитектура
Градбата на џамијата има четириаголна основа и се состои од приземје и два ката. Покривниот дел содржи една голема осумаголна купола со полутопчест метален кров и уште три помали куполи. На секој агол од покривниот дел има по едно мало украсно минаре. Џамијата има едно минаре коешто се издига над големата купола. Минарето е со многуаголна основа и има две шерефиња. Дворот на џамијата е ограден со метална ограда и во него има шадрван.
2 Поврзано
* Долна џамија
* Црнилиште
* Прилепско муфтиство
Долна џамија (Црнилиште)

Долна џамија — џамија во селото Црнилиште. Џамијата се наоѓа во средишниот дел од селото, поточно во Долно маало.
1 Архитектура
Градбата на џамијата има четириаголна основа. Покривниот дел од објектот содржи купола поделена во два дела, од кои едниот е повисок и со поголема основа. Џамијата има две минариња со многуаголна основа и со по две шерефиња. Објектот во целост е обоен во бело-зелена боја. Дворот на џамијата е ограден со камено-метална ограда и во него има шадрван.
2 Галерија
3 Поврзано
* Горна џамија
* Црнилиште
* Прилепско муфтиство
Ормански манастир

Ормански манастир — манастир во северниот дел на Македонија, во близина на селото Орман.
1 Градби
Во склоп на манастирот влегуваат една црква, помошни објекти и трпезарија.
1.1 Црква „Свети 40 маченици“
Црквата е новоизградена и во нејзе се одржува познатиот пагански обичај на Денот на змијата.
2 Галерија
Црква „Св. Илија“ - Долгаец

Свети Илија – главна и единствена селска црква во селото Долгаец. Сместена е во крајниот северозападен дел од селото, непосредно од десната страна на патот кој продолжува до соседното село Маргари.
1 Историја
Црквата била изградена во 1451 година, а била живописана во 1454/1455 година. Објектот претставува прв целосно изграден христијански храм во прилепско-битолскиот крај од периодот под отоманска власт. Во 1999 година биле спроведени мерки за заштита на живописот.
2 Архитектура
Градбата на црквата има правоаголна основа со мала многуаголна апсида на источната страна. Кон западната страна е дограден помошен објект во којшто е сместена трпезаријата и до кој води влезна врата сместена на источната страна, додека влезот на црквата се наоѓа на западната страна. Над влезот од црквата има ниша со фреска на Свети Никола. Ниша со фреска на Богородица со Исус во лоша состојба има и на јужниот ѕид од храмот. Објектот е изграден од камен и е покриен со кров од ќерамиди. Внатрешноста на црквата е живописана, но фрескописот е со слаб уметнички квалитет.
Дворот на црквата е ограден со метална ограда. Во него се сместени камбанаријата, помошен објект и селските гробишта. Камбанаријата се издига од десната страна непосредно по влезната порта од дворот на црквата. Таа има квадратна основа и на секоја страна во горниот дел има по една монофора. Изградена е од бетонски тули и во целост е обоена во бела боја.
3 Галерија
Надворешност
Внатрешност
Објекти во дворот
4 Поврзано
* Долгаец
* Преспанско-пелагониска епархија
* Прилепско архијерејско намесништво
* Долненско-секиречка парохија
Планинарски дом „Стровија“

Планинарски дом „Стровија“ — планинарски дом во селото Стровија, на јужните обронци на планината Даутица. Сместен е во објектот на поранешното училиште, на надморска височина од 720 м.
1 Историја
Планинарскиот дом бил отворен на 15 мај 2010 година.
2 Управа
Со планинарскиот дом управува железничкото планинарско друштво „Китка“ од Скопје.
3 Поврзано
* Планинарски домови во Македонија
* Стровија
Строшка Река

Строшка Река или Стровјанска Река — река во средишниот дел на Македонија, која преку каналите Рибник и Блато се влева во Црна Река како нејзина лева притока.
1 Течение
Реката извира на планината Даутица и се спушта кон северниот дел на Прилепското Поле. По своето течение поминува низ селата Стровија и Костинци, покрај селото Секирци, а се влева во каналот Рибник во северниот дел од селото Пешталево.
2 Хидрографија
Сливното подрачје на реката зафаќа површина од 123,71 км<sup>2</sup>.
3 Поврзано
* Даутица
* Стровија
* Костинци
* Пешталево
* Прилепско Поле
Тур Даун Андер 2020

Тур Даун Андер 2020 — 22. издание на велосипедската етапна трка Тур Даун Андер, која се одржала помеѓу 21 и 26 јануари како прв настан во сезоната на Светската турнеја.
1 Екипи
Бидејќи Тур Даун Андер е настан од Светската турнеја, сите деветнаесет UCI World Tour екипи биле автоматски поканети и се обврзани да учествуваат на трката. Екипата на Универзитетот на Јужна Австралија добила специјална покана за учество на трката и со тоа била заокружена главната група од 20 екипи.
2 Етапи
3 Завршен пласман
4 Поредок
На Тур Даун Андер 2020 се доделувале четири различни маички. За генералниот пласман, пресметуван преку додавање на завршните времиња на секој велосипедист по секоја етапа и временски бонуси за првите тројца на средните спринтови и на завршницата на етапите, предводникот ќе ја добие охра маичката. Овој пласман се сметал за најважен на Тур Даун Андер 2020 и победникот на овој пласман се смета за победник на трката.
Дополнително, постоел и спринтерски пласман, кој се наградувал со сина маичка. Во спринтерскиот пласман, велосипедистите добивале бодови доколку завршат на некое од првите 15 места на некоја етапа. За победа на етапа, возачот заработувал 15 бода, кои се намалуваат за еден бод сè до еден бод за 15. место. Бодови за пласманот исто така можеле да се добијат и на средните спринтови на секоја етапа; овие средни спринтови исто така нудат бонус секунди за генералниот пласман. Исто така, постоел и планински пласман, каде се доделувала точкестата маичка. Во планинскиот пласман, бодови се добивале доколку велосипедистите се искачат на некое искачување пред другите велосипедисти, така што повеќе бодови има на повисоките категоризирани искачувања.
Четвртата маичка ја претставува пласманот за млад возач, обележан со белата маичка. Овој пласман се пресметувал на ист начин како генералниот пласман, но само возачите кои се родени на и по 1 јануари 1995 година можеле да учествуваат во пласманот. Постоел и пласман за екипите, каде времињата на тројцата најдобри велосипедисти по екипа на секоја екипа се додаваат заедно; водечка екипа на крајот на трката е екипата со најниско вкупно време. Дополнително, постоела награда за борбеност која се доделувала по етапата на возачот кој од страна на жири се сметал за „најборбен“. Победникот на наградата наредната етапа го носел црвениот број.
Етапа, Победник, Генерален пласман, Планински пласман, Спринтерски пласман, Пласман за млад возач, Најборбен возач, Екипен пласман
1, Сем Бенет, Сем Бенет, Џарад Дризнерс, Сем Бенет, Јаспер Филипсен, Џои Роскопф
2, Кејлеб Јуан, Кејлеб Јуан, Џои Роскопф, Јаспер Филипсен, Лауренс де Вресе
3, Ричи Порт, Ричи Порт, Дарил Импи, Павел Сиваков, Мајлс Скотсон
4, Кејлеб Јуан, Јаспер Филипсен, Лауренс де Вресе
5, Џакомо Ницоло, Дарил Импи, Мадс Педерсен
6, Метју Холмс, Ричи Порт, Лук Роу
На крај, Ричи Порт, Џои Роскопф, Јаспер Филипсен, Павел Сиваков, недоделена,
Строшки манастир

Строшки манастир (се среќава и како Стровјански манастир) — манастир во средишниот дел на Македонија, на јужните падини на планината Даутица, во близина на селото Стровија.
1 Историја
Манастирот започнал да се гради со осветувањето на темелите за изградба на манастирската црква од страна на протереј-ставрофор Борис Талесеки со благослов на Митрополит Преспанско-пелагониски г. Климент на 28 април 1968 година (Томина недела). Се претпоставува дека на местото на манастирот во минатото имало црква посветена на Света Недела за која нема податоци кога била урната, но веројатно во периодот непосредно по потпаѓањето под отоманска власт.
2 Градби
Во склоп на манастирот влегуваат една црква, параклис, конак и неколку помошни објекти.
2.1 Црква „Света Недела“
Црквата била осветена на 2 мај 1976 година од страна на пелагонискиот епископ Ангелариј. Се верува дека е изградена врз остатоци од стара манастирска црква која се наоѓала покрај брегот на Строшка Река, но од неа денес е изгубена секаква трага и единствено нешто коешто укажува на таквото верување е мала чешма со чудотворно дејство која е постветена на истата светица.
3 Галерија
Црква „Св. Недела“ - Стровија

Света Недела – манастирска црква на Строшкиот манастир.
1 Историја
Темелите за изградба на црквата биле осветени од страна на протереј-ставрофор Борис Талесеки со благослов на Митрополит Преспанско-пелагониски г. Климент на 28 април 1968 година (Томина недела), а се верува дека претставуваат остатоци од стара манастирска црква која се наоѓала покрај брегот на Строшка Река, но од неа денес е изгубена секаква трага и единствено нешто коешто укажува на таквото верување е мала чешма со чудотворно дејство која е постветена на истата светица. Нема податоци кога била урната старата црква, но веројатно во периодот непосредно по потпаѓањето под отоманска власт.
2 Архитектура
Градбата на црквата има правоаголна основа со полукружна апсида на источната страна. Главниот влез на црквата се наоѓа на западната страна до којашто има трем. Над главниот влез има застаклена ниша со мозаик на Света Недела, од неговата лева страна има икона на Света Недела, а од десната страна икона на Богородица со Исус. Црквата има и спореден влез на јужната страна над која има податоци во врска со изградбата на црквата. На јужната страна над споредниот влез има и ктиторски натпис за фасадата на храмот. Камбанаријата на црквата се издига непосредно пред главниот влез на црквата. Таа е со квадратна основа и на секоја страна има по една монофора над којашто има по една бифора.
3 Галерија
4 Поврзано
* Строшки манастир
* Црква „Св. Илија“ - Стровија
* Стровија
* Преспанско-пелагониска епархија
* Прилепско архијерејско намесништво
* Долненско-секиречка парохија
Језиорак

Језиорак е езеро во северозападна Полска. Језиорак е најдолго езеро во Полска и е шесто место по површина. Постојат многу острови на езерото. Најголеми се Голема Жулава и Голем Буковјец. Езерото е поврзано со каналот Елблас. Бреговите се пошумени - северните високо и јужните ниско.
На езерото се наоѓа селото Илава
Езерото се протега во правец север-југ, во средниот дел се витка и го менува правецот на североисток, а потоа кон северозапад. Во централниот дел, Језиорак се шири. Постојат неколку острови во продолжениот дел. Реката Илавка се издвојува од јужниот дел на езерото.
1 Фауна
Езерото е многу богато со животински свет. На езерото има над 10 видови риби. Исто така, има многу птици кои гнездат на езерото (има околу 15 видови). Покрај рибите на езерото, има и ракови и жаби.
2 Галерија
3 Поврзано
* Езера во Полска
Бета2-адренергичен агонист

β<sub>2</sub> (бета<sub>2</sub>) адренергични рецепторни агонисти се класа на лекови кои делуваат на β<sub>2</sub> адренергичните рецептори. Како и другите β адренергични агонисти, тие предизвикуваат релаксација на мазната мускулатура. Ефектите на β<sub>2</sub> адренергичните агонисти врз мазните мускули предизвикуваат дилатација на бронхиите, вазодилатација во мускулите и црниот дроб, релаксација на утерините мускули и ослободување на инсулин. Тие првенствено се користат во третманот на астма и други пулмонални нарушувања, како што е ХОББ.
1 Видови
1.1 β2 агонисти со кратко дејство
* битолтерол
* фенотерол
* изопреналин (INN) или изопротеренол (USAN)
* левосалбутамол (INN) или левалбутерол (USAN)
* орципреналин (INN) или метапротеренол (USAN)
* пирбутерол
* прокатерол
* ритодрин
* салбутамол (INN) или албутерол (USAN)
* тербуталин
1.2 β2 агонисти со долго дејство
* арформотерол
* бамбутерол
* кленбутерол
* формотерол
* салметрол
1.3 β2 агонисти со ултра долго дејство
* абедитерол* кармотерол
* индакатерол
* олодатерол
* вилантерол
Мерих Демирал

Мерих Демирал (роден на 5 март 1998 во Карамурсел) — турски фудбалер, играч од одбраната на Ал Ахли и на турската репрезентација.
1 Титули
1.0.1 Јувентус
* Серија А : 1
: 2019-2020
* Куп на Италија : 1
: 2020-2021
* Суперкуп на Италија : 1
: 2020
Црква „Св. Илија“ - Стровија

Свети Илија – главна селска црква во селото Стровија. Сместена е во крајниот западен дел од селото.
1 Историја
Црквата била изградена во XIX век.
2 Архитектура
Градбата на црквата има правоаголна основа со полукружна апсида украсена со три слепи ниши на источната страна. Влезот на црквата се наоѓа на јужната страна и над него има ниша со фреска на Свети Илија. Кон западната страна на храмот е дограден помошен објект. Објектот во целост е обоен во бела боја и е покриен со кров од ќерамиди.
Дворот на црквата е ограден со камена ограда и во него се сместени камбанаријата и дел од селските гробишта. Камбанаријата е со квадратна основа и се состои од два дела. На секоја страна од долниот дел има по една монофора, додека на секоја страна од горниот дел има по една бифора.
3 Галерија
4 Поврзано
* Строшки манастир
* Црква „Св. Недела“ - Стровија
* Стровија
* Преспанско-пелагониска епархија
* Прилепско архијерејско намесништво
* Долненско-секиречка парохија
Иродијада (поема)

Иродијада (француски: ''Hérodiade'') - поема (драма (трагедија) во стихови) на францускиот поет Стефан Маларме.
1 Содржина
Поемата се состои од следниве делови:* Увертира
* Сцена
* Химната на св. Јован
2 Осврт кон делото
Кога почнал да ја пишува поемата „Иродијада“, Маларме доброволно се повлекол во осаменост. Поемата била почната во Турнон, а идејата за оваа трагедија во стихови потекнала од поетот Теодор де Банвил кој во тоа време прочитал неколку песни на Маларме и се воодушевил од нив. Во тоа време, драмите во стихови биле популарни и „Иродијада“ требало да се прикажува во Театр-Франс, но Маларме не успеал да го доврши делото. Работејќи на драмата која постојано ја споменувал во писмата од тој период, Маларме сфатил дека првобитната идеја за драма постепено прераснала во идеја за поема и решил да примени „сосема нова поетика“ која во писмото до неговиот пријател Анри Казалис ја дефинирал на следниов начин: „Да се слика не предметот, туку впечатокот што го произведува тој предмет.“ Но, иако ја напуштил идејата за трагедијата, поемата се одликува со голема трагичност. Главниот лик во поемата, Иродијада (ќерката на кралот Ирод), постојано се наоѓа во состоба на трагична отсутност, а нејзината негувателка е немоќна да ја орасположи. Ородијада нема многу сличности со личноста од Новиот завет, а Маларме од своето дело ги исфрлил сите настани прикажувајќи само еден непостоечки момент. Оттука, наместо да биде историска личност, Иродијада е носителка на естетиката на Маларме - олицетворение на неговата идеја за поезијата. Исто така, Иродијада е израз и на етиката на Маларме, зашто таа претставува обид за свесно толкување на минатото време, да се сфатат наследеното страдање и вината. Тој наследнички проблем, обидот да се затвори кругот во кој првиот би се стопил со последниот продолжил да го опседнува Маларме во текот на целиот живот, а најпотполно објаснување е дадено во прозното дело „Игитур, или Елбеновото лудило“.
Маларме работел на делото „Иродијада“ многу бавно: со години, до крајот на животот, тој нешто допишувал, поправал, бришел и менувал, зашто стиховите барале највисок степен на прибраност со цел секој збор совршено да изразува одреден, речиси незабележлив, драматичен развој. Неочекувано, во јуни 1865 година, во едно писмо, Маларме го известил пријателот Анри Казалис дека ја прекинал работата на „Иродијада“, оставајќи ја за „суровите зими“, зашто чувствувал дека тоа „осаменичко“ дело сосема го исцрпува.
Џон Питерс Хамфри

Џон Питерс Хемфри, ОЦ (30 април 1905 година &ndash; 14 март 1995 година) бил канадски правен научник, правник и застапник за човекови права. Тој е најпознат како автор на првиот нацрт на Универзалната декларација за човекови права .
1 Детство, образование и академска кариера
Хемфри е роден од Френк Хемфри и Нели Петар на 30 април 1905 година во Хемптон, Њу Бранзвик. Неговото детство ја допрело трагедијата бидејќи ги изгубил и родителите од рак и исто така го загубил едниот од рацете во несреќа додека играл со оган. Хемфри престојувал во интернат, каде претрпел задевање од други студенти; се тврди дека ова било влијателно во градењето на неговиот лик и сочувство.
Ернан Санта Крус

Ернан Санта Крус (1906-1999) бил чилеански делегат на Обединетите нации, судија, адвокат и еден од првичните изработувачи на Универзалната декларација за човекови права .
Првично како предавач по кривична и воена постапка пред неговото назначување за судија во Врховниот воен суд на Чиле, улогата на Круз во Обединетите нации, како делегат на Третиот комитет и Комисијата за човекови права, била формативна.
Според Сузан Волц, иако Круз „не држел одговорна позиција... неговите политички и суштински придонеси биле такви“ што неговиот соработник, Џон Питерс Хамфри и авторот Јоханес Морсинк, подоцна ја издвоиле важната улога што ја одиграл во обликувањето на преминот на Декларацијата да биде понастрана од филозофијата на Просветителството од осумнаесеттиот век, за да биде кон социоекономски права.
Според Обединетите нации, покрај својата работа на декларацијата, Круз бил активно вклучен во формирањето на Економската комисија на Обединетите нации за Латинска Америка и Карибите.
Чарлс Малик

Чарлс Хабиб Малик (понекогаш напишан ''Чарлс Хабиб Малек;'' 1906 година - 28 декември 1987 година; ) бил либански академски, дипломат и филозоф. Тој служел како либански претставник во Обединетите нации, претседател на Комисијата за човекови права и Генералното собрание на Обединетите нации, член на либанскиот кабинет, национален министер за образование и уметност, министер за надворешни работи и емиграција, како и за теологија. Тој бил одговорен за изготвување и усвојување на Универзалната декларација за човекови права од 1948 година.
Џарад Дризнерс

Џарад Дризнерс (|Jarrad Drizners; р. ) — австралиски професионален друмски велосипедист, кој моментално вози за UCI World Tour екипата .
1 Кариера
Во јануари 2020 година, Дризнерс го освоил националното друмско првенство под 23 години, што довело до негово вклучување во националната екипа на Австралија за настап на Тур Даун Андер 2020. Таму, го зел водството во планинскиот пласман по првата етапа откако бил дел од групата на бегалците.
На 29 септември 2021 година било објавено дека Дризнерс ќе се приклучи на во 2022 година на две години, при што екипата навела дека неговите главни улоги ќе бидат на класиците и како поддршка во спринтовите за Кејлеб Јуан.
2 Достигнувања
;2020
: 1. Национално друмско првенство под 23 години
;2021
: 4. Краен пласман Фландерс Тумороу Тур
;2022
: 1. Планински пласман, Трка околу Полска
2.1 Распоред на резултатите на големите трки
Голема трка, 2022
Џиро, —
Тур, —
Вуелта, СО
СО = се откажал; — = не учествувал
Холистер (Калифорнија)

Холистер ( |Hollister ) е град во американската држава Калифорнија. Според пописот од 2010 година, имало 34.928 жители.
1 Демографија
Според пописот во 2010 година, градот имал население од 34.928, што е 515 (1,5%) повеќе од 2000 година.
Група, 2000 година, 2010 година
Белци, 13.224 (38,5%), 10.163 (29,1%)
Афроамериканци, 469 (1,4%), 341 (1,0%)
Азијци, 965 (2,8%), 929 (2,7%)
Латиноамериканци, 18.949 (55,1%), 22.965 (65,7%)
Вкупно, 34.413, 34.928
2 Поврзано
* Список на градови во САД по население
* Најголемите градови во САД по децении
Образование за човекови права

Образованието за човекови права се дефинира како процес на учење што ги гради потребните знаења, вредности и владеење на човековите права од кои целта е да се развие прифатлива култура за човекови права на повисоко ниво. Овој вид на учење ги учи учениците да ги испитаат нивните искуства од гледна точка на човековите права, овозможувајќи им да ги интегрираат овие концепти во нивните вредности и донесување одлуки. Според Амнести Интернешнл, образованието за човекови права е начин да се оспособат луѓето за да можат да создадат вештини и однесување кои би промовирале достоинство и еднаквост во рамките на заедницата, општеството и целиот свет.
1 Недискриминација
''Националната'' иницијатива за ''економија и социјални права ја'' истакнала важноста на недискриминацијата во образованието за човекови права. Владите мора да согледаат дека мора да се применува без пристрасност за раса, пол, боја, религија, јазик, национално или социјално потекло, политичко или лично мислење, раѓање или кој било статус. Сите ученици, родители и заедници имаат право да учествуваат во одлуките што влијаат на нивните соодветни училишта и правото на образование.
2 Образование и обука за човекови права
OHCHR го промовира образованието за човековите права преку поддршка на национални и локални иницијативи за HRE во рамките на своите програми за ''техничка соработка'' и преку ACT проектот кој ги субвенционира основните проекти. Проектот АКТ или ''Заедничка помош на заедниците'' е соработка помеѓу OHCHR и Програмата за развој на Обединетите нации (УНДП) да се направат грантови достапни за граѓанските организации за спроведување активности за човекови права во локалните заедници.
OHCHR, исто така, развива материјали за обука за човекови права и алатки за ресурси, како што се базата на податоци за образование и обука на човековите права, Колекцијата на ресурси за образование и обука за човекови права, и веб-селекцијата за Универзалната декларација за човекови права . Конечно, се грижи за координација на Светската програма за образование за човековите права.
Џексон (Калифорнија)

Џексон (|Jackson ) е град во американската држава Калифорнија. Според пописот од 2010 година, живееле 4.651 жител.
1 Демографија
Според пописот во 2010 година, во градот живееле 4.651 жител, што е за 662 (16,6%) повеќе од 2000 година.
Групат, 2000 година, 2010 година
Белци, 3.572 (89,5%), 3.837 (82,5%)
Афроамериканци, 20 (0,5%), 32 (0,7%)
Азијците, 23 (0,6%), 60 (1,3%)
Латиноамериканци, 258 (6,5%), 520 (11,2%)
Вкупно, 3.989, 4.651
2 Срби во Џексон
Томо Скалица е првиот познат Србин кој се вклучи во потрагата по злато 11 недели во овој регион во 1852 година. На ова место е црквата Свети Сава од 1894 година, најстариот српски храм во Америка и околу него српски гробишта. Имигрантите претежно биле од Бока, Херцеговина и Црна Гора . Тие главно биле вклучени во рударството. Србите сè уште ја наследуваат традицијата денес да го слават Божиќ со пукање пушки, што е дозвола на локалните власти. Доселените Срби побараа финансиска помош од црногорскиот принц Никола Петровиќ за изградба на храмот, но само знамето дојде од него. Се чува во парохискиот дом веднаш до црквата, а сè до новиот фрескопис на црквата, знамето се наоѓаше во храмот. Исто така, постои Светосавски камп за српски православни деца во Џексон, каде што три недели во лето се собираат дружења, со богата содржина.
3 Галерија
4 Поврзано
* Список на градови во САД по население
* Најголемите градови во САД по децении
Ханса Мехта

Ханса Мехта (родена на - починала на година) — индиска реформаторка, социјална активистка, едукаторка, активистка за независност, феминистка и писателка.
1 Ран живот
Ханса Мехта е родена во семејство Нагар Брамин, на 3 јули 1897 година, како ќерка на Манубаj Мехта, шеф на државата Барода и внука на Нандсанкар Мехта, автор на првиот гуџаратиск роман Каран Гхело.
Дипломирала Филозофија во 1918 година. Студирала новинарство и социологија во Англија. Во 1918 година, таа се запознала со Сароџини Наиду, а подоцна и со Махатма Ганди во 1922 година.
Била во брак со Џиврај Нарајан Мехта, еминентен лекар и администратор.
2 Кариера
Ханса Мехта организирала бојкот на продавниците што продаваат облека и алкохол во странство и учествувала во други активности на движењето за слобода, во согласност со советите на Махатма Ганди. Британците дури и ја уапсиле ја испратиле во затвор во 1932 година заедно со нејзиниот сопруг. Подоцна била избрана за претседател на законодавниот совет на Бомбај.
По независноста, таа била една од 15-те жени кои биле дел од конститутивното собрание и го изработила Индискиот устав. Таа била член на Советодавниот одбор и Поткомитетот за основни права. Таа се борела за еднаквост и правда за жените во Индија.
Во 1926 година била избрана во Училишниот одбор на Бомбај и станала претседател на Конференцијата за жени на домородците од 1945-1946 година. Во својот говор за преземање на функцијата, таа предложила Повелбата за правата на жените. Од 1945 до 1960 година, таа имала различни позиции во Индија, вклучувајќи ги и Потпретседател на Женскиот универзитет, член на Централниот одбор на образованието во Индија, Претседател на Управниот одбор на Интер-универзитет во Индија и заменик-канцелар на Универзитетот од Барода.
Била дел од индиската делегација во Комисијата за човекови права на Обединетите нации од 1947 до 1948 година, и одговорна за изменување и дополнување на текстот на Универзалната декларација за човекови права, заменувајќи ги „сите мажи се создадени еднакви“ со „сите човечки суштества“ нагласувајќи ја потребата за родова еднаквост.
Раби Аблак

Раби Аблак, познат како Раби ел-Аблак — марокански новинар и еден од притворените на „Движењето Хирак Риф“, познат по вмешаноста во повеќе штрајкови со глад во знак на протест поради неговите нехумани услови на притвор и нехуман третман.
Некои од неговите штрајкови со глад траеле повеќе од 40 дена; како резултат, неколкупати бил однесен во болница на лекување. Вкупното времетраење на неговите штрајкови со глад надминале 284 дена.
1 Кариера
Тој бил дописник за електронскиот весник ''Бадил'', основан од притворениот новинар Хамид ел-Махдауи, во градот ел-Хоџеима, каде учествувал во движењето „''Popular Rif'' “, придружувано од голем број на личности, како што е Насер Зафзафи.
Раби бил уапсен на 28 мај 2017 година, во градот Ал Хоџешема. Според Амнести Интернешнл, тој тврдел дека бил малтретиран откако бил уапсен. Тој бил осуден на пет години затвор. На 6 септември 2019 година, тој започнал нов штрајк со глад .
Попладнето на еден Фаун

„Попладнето на еден Фаун“ (француски: ''L'après-midi d'un faune'') — поема (драма во стихови) на францускиот поет Стефан Маларме, објавена во 1876 година.
1 Осврт кон делото
Маларме почнал да го пишува „Попладнето на еден Фаун“ откако во јуни 1865 година неочекувано ја прекинал исцрпувачката работа на поемата „Иродијада“. Притоа, во „Поладнето на еден Фаун“ тој тргнал по спротивен пат споредено со „Иродијада“: почнал да работи на поема која содржела „мноу возвишена и убава“ идеја која по секоја цена морала да биде и сценска. Но, иако било наменето за прикажување во театарот и ги воодушевило поетот Теодор де Банвил и глумецот Коклен, делото никогаш не било изведнео пред публиката поради непостоење на „неопходното дејствие“. За разлика од „Иродијада“, „Попладнето на еден Фаун“ претставува духовно олеснување и препуштање на природните и телесните задоволства; тоа е сончева пасторала во која Маларме пронашол оддишка за своите мажествени заноси. Во книжевен поглед, оваа поема ја открива неговата сродност со барокната уметност, но истовремено таа го наговестува и делото на Пол Валери. Маларме работел на поемата многу долго и со години нешто поправал, бришел, допишувал и менувал. Во 1874 година, Маларме му го понудил делото на уредникот на книжевното списание „Современ Парнас“, но поемата била одбиена. Најпосле, делото било објавено во 1876 година, во луксузно издание со цртежи на Едуар Мане. Подоцна, откако врз основа на ова дело, Клод Дебиси ја компонирал својата фантазија за флејта и оркестар и по кореографската обработка на Нижински, делото се стекнало со голема популарност.
Хомоцистеин

Хомоцистеин е непротеиногена α-аминокиселина. Претставува хомолог на аминокиселината цистеин, по која се разликува по еден дополнителен метиленски мост (-CH<sub>2</sub>-). Во организмот се синтетизира од метионин со отстранување на неговата терминална C<sup>ε</sup> метилна група.
Високо ниво на хомоцистеин во крвта (хиперхомоцистеинемија) ги прави ендотелните клетки склони кон повреда, што доведува до воспаление во крвните садови, што пак за возврат може да доведе до атерогенеза, која може да резултира со исхемична повреда. Оттука, хиперхомоцистеинемијата може да биде ризичен фактор за појава на коронарна артериска болест. Коронарна артериска болест се јавува кога атеросклероичен плак го блокира крвниот проток во коронарните артерии, кои го снабдуваат срцето со оксигенирана крв.
Фредерик Паси

Фредерик Паси (|Frédéric Passy), (роден во , на - починат во , на – француски хуманист, економист и заговорник на меѓународна арбитража. Заедно со Анри Динан бил првиот добитник на Нобеловата награда за мир во 1901 година. Откако работел како ревизор во францускиот Државен совет (1846-1849), се посветил на пишување, предавање и организирање хуманитарни акции. Бил заговорник на разни економски реформи како во Франција, така и во целиот свет. Ѝ припаѓал на традицијата на либералната традиција на англиските економисти Ричард Кобден и Џон Брајт од 19 век кои и лично ги познавал.
1 Творештво
* Mélanges économiques (1857)
* De la Propriété Intellectuelle (1859)
* De l'Enseignement obligatoire (1859)
* Leçons d'économie politique (1860–61)
* La Démocratie et l'Instruction (1864)
* La Guerre et la Paix (1867)
* L'Histoire du Travail (1873)
* Malthus et sa Doctrine (1868)
* La Solidarité du Travail et du Capital (1875)
* L'Histoire et les sciences morales et politiques (1879)
* Le Petit Poucet du 19ième Siècle: George Stephenson (1881)
* Historique du mouvement de la paix (1905)
ПУ „Исмаил Ќемали“ - Гостиражни

Основно училиште „Исмаил Ќемали“ (официјално: Подрачно основно училиште „Исмаил Ќемали“ - Гостиражни; скратено: ПОУ „Исмаил Ќемали“) — подрачно основно училиште во селото Гостиражни, составен дел на истоименото училиште во селото Црнилиште.
Училиштето е именувано по албанскиот политичар и дипломат Исмаил Ќемали.
1 Местоположба
Објектот на училиштето се наоѓа во јужниот дел од селото, непосредно од левата страна на патот кој води до Гостирашкиот манастир.
2 Настава
Во училиштето се изведува настава од прво до петто одделение и наставата се изведува на македонски и албански наставен јазик.
Александар Скрјабин

Александар Николаевич Скрјабин (|Алекса́ндр Никола́евич Скря́бинь), (роден во , на - починат во , на — руски композитор и пијанист.
1 Животопис
Скрјабин е роден во Москва во руско благородничко семејство во 1871 година.
Студирал на Московскиот конзерваториум, дипломирал на одделот за пијано, добивајќи го Малиот златен медал за пијано изведба, но не го завршил одделот за компонирање поради несогласување со професорите.
Дебитирал во 1894 година како пијанист со концерт во Санкт Петербург, изведувајќи ги своите дела и добивајќи позитивни критики. Потоа патувал низ Русија и во странство, кулминирајќи со успешниот концерт во 1898 година во Париз. Таа година станал професор на Московскиот конзерваториум и почнал да се истакнува и како композитор.
Во текот на наредните години, интензивно компонирал, особено, сложени симфониски дела.
Починал во 1915 година во Москва, на возраст од 43 години. Бил ситен и со слабо здравје, што било причина за неговата прерана смрт.
мини|лево|Скрјабин и сопругата Татјана, 1909
2 Творештво
Во почетокот компонирал најмногу дела за соло пијано, често под влијание на Фредерик Шопен и Франц Лист.
Подоцна, неговиот стил мошне брзо (во споредба со другите композитори), еволуирал, при што, остварил и создал специфичен стил, особено во симфониската музика, создавајќи оригинална епска и авангардна оркестрираност, со што се најавил како еден од главните претставници на светската современа музика.
Неговата музика, од зрелиот период е пред сè длабока, сложена и сконцентрирана мисловна целина која била создавана најмногу под влијание на филозофијата на Фридрих Ниче, а особено на теозофското учење на Мадам Блаватска.
Бил наречен:- „..големиот пионер на новата музика и музичка цивилизација, таткото на идниот музички универзум“.
Извршил силно влијание особено на Игор Стравински, Арнолд Шенберг и скоро сите позначајни композитори од дваесеттиот век.
Делата на Скрјабин ја отелотворуваат идејата за екстаза и смелоста насочени кон непознатите космички сили на уметноста (круната на ваквите творби, според Скрјабин, треба да биде „Мистеријата“, која ги обединува сите видови на уметност - музиката, поезијата, танцот, архитектурата и исто така светлината) се одликуваат со висок степен на уметничка генерализација и моќ на емоционално влијание
3 Најзначајни дела
*Сонати, прелудиуми, етиди, мазурки, валцери и ноктурна за пијано.
*''Концерт за пијано и оркестар'' во фис-мол, оп. 20 (1896/97)
*''Мечтаење'', симфониска песна op. 24 (''Rêverie'', 1898)
*''Прва симфонија'' во E-дур, оп. 26 (1900).
*''Втора симфонија'' во ц-мол, op. 29 (''Божествена поема'' (''Divin poème'', 1902-1904)
*''Поема екстази'', симфониска песна op. 54 (''Le Poème de l’Extase'', 1905-1908)
*''Прометеј: Поема на огнот'', симфониска песна оп. 60 (''Prométhé: Le Poème du feu'', 1908-1910).
*''Мистерии'' (1914/15, недовршена)
Гостирашки манастир

Гостирашки манастир — манастир во средишниот дел на Македонија, на западните падини на планината Бабуна, во близина на селото Гостиражни.
1 Градби
Во склоп на манастирот влегуваат една црква, конак и чешма, а неколку објекти се во изградба.
1.1 Црква „Света Петка“
Црквата има правоаголна основа со цилиндрична лимена купола и полукружна апсида на источната страна. Внатрешноста на црквата е живописана, а иконостасот е богат со икони во различна големина.
2 Галерија